b'\n_START_ARTICLE_\nShmi Skywalker\n_START_PARAGRAPH_\nShmi Skywalker er en person i Star Wars-universet og mor til Anakin Skywalker. Hendes fornavn stammer fra "Lakshmi" \xe2\x80\x93 en hinduistisk gudinde. I filmen spilles hun af den svenske skuespiller Pernilla August.\n_START_SECTION_\nHistorie\n_START_PARAGRAPH_\nMan ser f\xc3\xb8rste gang Shmi i The Phantom Menace, hvor hun selv og hendes s\xc3\xb8n er slaver af skrothandleren Watto p\xc3\xa5 Tatooine. Shmi karakteriseres som en k\xc3\xa6rlig mor, der ikke stiller sp\xc3\xb8rgsm\xc3\xa5lstegn ved at lade sin s\xc3\xb8n forlade planeten, efter at han vandt sin frihed i et podracerl\xc3\xb8b. Shmi og Anakin s\xc3\xa5 ikke hinanden i ca. 10 \xc3\xa5r, f\xc3\xb8r Anakin i dr\xc3\xb8mme fornemmede, at hun var i fare og drog tilbage til Tatooine. Her finder han ud af, at hun fik sin frihed af Cliegg Lars, men blev kidnappet af Sandfolket. Anakin bruger sine jedievner til at finde hende, men n\xc3\xa5r kun at sige farvel til hende, f\xc3\xb8r hun d\xc3\xb8r i hans arme.\n_START_SECTION_\nF\xc3\xb8dslen af Anakin\n_START_PARAGRAPH_\nDet er et mysterium, hvordan Anakin blev undfanget. Shmi fort\xc3\xa6ller nemlig til Qui-Gon Jinn i The Phantom Menace, at der ikke var nogen far, og at hun blev gravid ud af det bl\xc3\xa5. N\xc3\xa6rmest som Jomfru Maria blev gravid med Jesus uden en far. Man regner dog med, at det er mediklorianerne, som har frembragt hendes graviditet \xe2\x80\x93 alt dette fordi Palpatine i Revenge of the Sith udtaler at mediklorianer kan skabe liv.'